OpenLLM-France/wikimedia huggingface dataset:
# Fnac

Fnac és una companyia francesa dedicada a la venda de productes electrònics i culturals.
El seu nom és un acrònim; originàriament de Fédération Nationale d'Achats des Cadres (Federació Nacional de Compres per Directius), actualment Fédération Nationale d'AChats (Federació Nacional de Compres).
Va ser fundada el 1954 per André Essel (nat el 1918) i Max Théret, dos antics militants trotskistes. Actualment pertany al grup Pinault Printemps Redoute, creat per François Pinault el 1963, al qual s'ajuntà després de ser comprada el 1996 (parcialment el 1994).
Al començament només venia material cinematogràfic i fotogràfic, però actualment el seu rang de productes inclou també llibres, CD, DVD, maquinari i programari.
Tendeix a situar-se en centres comercials, on organitza actes culturals i exposicions. Disposa de 67 botigues a França, 23 a Espanya, 10 a Portugal, 6 a Bèlgica, 5 al Brasil, 5 a Itàlia, 4 a Suïssa i 2 a Taiwan. Hi ha 9 botigues als Països Catalans: una a Perpinyà, 5 a Barcelona, una a València, una a Girona i una a Alacant.
El 2023 formava part del grup Fnac-Darty i va facturar 7.875 milions d'euros, amb un valor estimat a borsa de 900 milions.

## Referències

* ↑ «Fnac». FundingUniverse.com. [Consulta: 2 gener 2009].
* ↑ http://www.groupe-fnac.com/index.php/la-fnac-dans-le-monde/ Arxivat 2015-05-07 a Wayback Machine.
* 1 2 «Qui est la Fnac ?». Fnac. [Consulta: 2 gener 2009].
* 1 2 3 4 «FNAC Key Figures». Fnac. Arxivat de l'original el 2013-02-06. [Consulta: 7 juliol 2011].
* ↑ http://www.groupe-fnac.com/index.php/fnac-en-bref/ Arxivat 2015-07-21 a Wayback Machine.
* ↑ «Les filiales». Fnac. [Consulta: 2 gener 2009].
* ↑ Bassets, Marc. «Enrique Martínez (Fnac-Darty), el apóstol del capitalismo responsable: “La era de hiperconsumo se ha acabado”» (en castellà), 25-05-2024. [Consulta: 26 maig 2024].
# María Tardón Olmos

María Tardón Olmos (Zarzuela del Pinar, Segòvia, octubre de 1957) és una política i jutgessa espanyola. Entre 1999 i 2003 va ser regidora del PP a Madrid. Actualment magistrada veterana del jutjat central d’instrucció número 3 de l'Audiència Nacional, després de succeir a la magistrada Carmen Lamela, vol processar Gonzalo Boye, l’advocat del president exiliat Carles Puigdemont, per un suposat delicte d'emblanquiment de diners.
El 2012 Tardón escrivia articles d’opinió en un blog del diari conservador espanyol El Mundo.

## Referències

* ↑ «Vitorinos: MARÍA TARDÓN OLMOS» (en castellà). Asociación judicial Francisco de Vitoria [Consulta: 19 desembre 2020].
* ↑ «María Tardón, la jutgessa del PP que vol incriminar Boye en un cas de narcotràfic». Vilaweb, 19-12-2020 [Consulta: 19 desembre 2020].
* ↑ «La jutgessa que empaita Boye: exregidora del PP, esquitxada per la Gürtel i articulista a ‘El Mundo’». El Món, 19-12-2020 [Consulta: 19 desembre 2020].
# Plectrohyla psiloderma

Plectrohyla psiloderma és una espècie de granota que es troba al Salvador i Hondures.
Està amenaçada d'extinció per la pèrdua del seu hàbitat natural.

## Referències

* Cruz, G., Wilson, L.D., McCranie, R. & Köhler, G. 2004. Plectrohyla psiloderma. Llista Vermella d'Espècies Amenaçades de la UICN 2006. Consulta: 6 de gener de 2008.
# Heinrich Wilhelm Schott

Heinrich Wilhelm Schott (7 de gener de 1794 a Brno, Moràvia – 5 de març de 1865 al Palau de Schönbrunn, Viena) va ser un botànic austríac.
Estudià botànica, agricultura i química a la Universitat de Viena, on va ser alumne de Joseph Franz von Jacquin (1766–1839). Va participar en l'Expedició Àustria- Brasil de 1817 a 1821. El 1828 va ser nomenat Hofgärtner (jardiner reial) a Viena, més tard va servir com a director dels Jardins Imperials al Palau Schönbrunn (1845).
Va estar interessat en la flora alpina i va ser el responsable del desenvolupament del jardí alpí a Belvedere, Viena.

## Publicacions

* Meletemata botanica (amb Stephan Ladislaus Endlicher), 1832
* Rutaceae. Fragmenta botanica, 1834
* Genera filicum, 1834–1836
* Aroideae, 1853–1857
* Analecta botanica (amb Theodor Kotschy i Carl Fredrik Nyman), 1854
* Synopsis Aroidearum, 1856
* Icones Aroidearum, 1857
* Genera Aroidearum Exposita, 1858
* Prodromus Systematis Aroidearum, 1860

## Enllaços externs

* The Botanical Art of Schott's Aroideae Maximilianae by Scott Hyndman
* Deutsche Biographie Schott, Heinrich Wilhelm (biography).

## Referències

* Biography Arxivat 2005-01-20 a Wayback Machine.
* Riedl, H.; Riedl-Dorn, Christa - Heinrich Wilhelm Schott's botanical collections at the Vienna Natural History Museum; International Association for Plant Taxonomy - Utrecht (1988) ISBN/ISSN 0040-0262
* ↑ Es poden consultar els tàxons descrits per aquest autor a International Plant Names Index (anglès)
# Ascensión Godoy Tena

María Ascensión Godoy Tena (Montornès del Vallès, Vallès Oriental, 1965) és una política espanyola del Partit Socialista Obrer Espanyol (PSOE).
Diplomada en Informàtica per la Universitat d'Extremadura, va ser regidora de l'Ajuntament de Castuera entre 1995 i 2007.
Va ser inclosa al lloc 23 de la llista del Partit Socialista Obrer Espanyol (PSOE) a Badajoz per a les eleccions a l'Assemblea d'Extremadura de 2007. Godoy, que no va resultar elegida diputada llavors, va entrar però al parlament regional el 14 de febrer de 2008, en substituir la renúncia de Manuel Amigo. Al juliol d'aquest mateix any es va convertir en la nova secretària d'Organització del PSOE extremeny, com a part de la nova executiva de Guillermo Fernández Vara. Va renovar la seva acta de diputada autonòmica per Badajoz a les 2011 i 2015.
Persona de la màxima confiança de Fernández Vara, va ser inclosa per Javier Fernández entre els membres de la gestora que va pilotar el PSOE després de la defenestració de Pedro Sánchez Pérez-Castejón de la secretaria general del partit a la tardor de 2016.

## Referències

* 1 2 Díez, Luis «Quién es quién en la gestora del PSOE». Cuarto Poder, 11-01-2017.
* 1 2 Romero, Juanma «Fernández reúne a la gestora este lunes para comenzar la reconstrucción del PSOE». El Confidencial, 02-10-2016.
* ↑ Junta Electoral Provincial de Badajoz: «Edicto de 30 de abril de 2007 de proclamación de las candidaturas presentadas ante la Junta Electoral Provincial de Badajoz para el proceso electoral de 27 de mayo de 2007 de Elecciones a la Asamblea de Extremadura». Diario Oficial de Extremadura, Extraordinario. núm 2, 01-05-2007, pàg. 54.
* ↑ «María Ascensión Godoy toma posesión de su escaño de diputada del PSOE en sustitución de Manuel Amigo». Europa Press.
* ↑ Fernández Maeso, Marta «Vara renueva la Ejecutiva del PSOE extremeño pero pierde la unanimidad». El Periódico de Extremadura, 20-07-2008.
# Fnatic

Fnatic (pronunciat "fanatic"; també estilitzat com fnatic o FNATIC) és un equip professional d'esports electrònics fundat el 23 de juliol de 2004 i amb seu a Londres, el Regne Unit. L'organització té jugadors en diverses parts del món, competint en videojocs com Counter-Strike: Global Offensive, Dota 2, Heroes of the Storm, Valorant, i League of Legends.
L'equip de League of Legends de Fnatic va guanyar el primer League of Legends World Championship en 2011. A l'edició d'estiu de 2015 es va convertir en el primer equip europeu a finalitzar la League Of Legends Championship Series (LCS) d'Europa sense derrotes.

## Referències

* ↑ ‘tuxie’ Roy Vuitton. «Còpia arxivada» (en anglès). Fnatic, 22-07-2006. Arxivat de l'original el 2011-09-28. [Consulta: 7 novembre 2021].
* ↑ «contact us page» (en anglès). Fnatic. Arxivat de l'original el 8 de maig de 2016. [Consulta: 24 març 2019].
* ↑ «Còpia arxivada» (en anglès). SK Gaming. Arxivat de l'original el 2012-07-08. [Consulta: 7 novembre 2021].
# Selecció femenina de futbol d'Islàndia

La Selecció femenina de futbol d'Islàndia representa a Islàndia a les competicions internacionals femenines de futbol de seleccions. Es ha classificat per a l'Eurocopa en dos ocasions, arribant als quarts de final al 2013.

## Actual plantilla

* Convocatòria per als partits del 3 i 7 de juny del 2016 de la classificació per a la Eurocopa.
| Porteres | Defenses | Centrecampistes | Davanteres |
| Guðbjörg Gunnarsdóttir Sandra Sigurðardóttir 0 0 0 0 | Sif Atladóttir Hallbera Guðný Gísladóttir Anna Björk Kristjánsdóttir Málfríður Erna Sigurðardóttir Elísa Viðarsdóttir Glódís Perla Viggósdóttir | Dagný Brynjarsdóttir Fanndís Friðriksdóttir Sara Björk Gunnarsdóttir Andrea Rán Hauksdóttir Elín Metta Jensen Gunnhildur Yrsa Jónsdóttir | Hólmfríður Magnúsdóttir Margrét Lára Viðarsdóttir Harpa Þorsteinsdóttir Berglind Björg Þorvaldsdóttir 0 0 |

### Jugadores per equip

| Breiðablik UBK | Friðriksdóttir, Gísladóttir, Hauksdóttir, Sigurðardóttir |
| Valur Reykjavík | Jensen, Sigurðardóttir, E. Viðarsdóttir, M.Viðarsdóttir |
| Avaldsnes IL | Magnúsdóttir |
| Djurgårdens IF | G. Gunnarsdóttir |
| Eskilstuna United | Viggósdóttir |
| IF Fylkir | Þorvaldsdóttir |
| Kristianstads DFF | Atladóttir |
| KIF Örebro | Kristjánsdóttir |
| Portland Thorns | Brynjarsdóttir |
| FC Rosengård | S. Gunnarsdóttir |
| Stabæk IF | Jónsdóttir |
| UMF Stjarnan | Þorsteinsdóttir |

## Històric

¹ Fase de grups. Selecció eliminada mitjor possicionada en cas de classificació, o selecció classifica pitjor possicionada en cas d'eliminació.
JOCS OLÍMPICS :
| Edició | Classificació | Classificació | Fase final | Fase final | Fase final | Fase final | Fase final |
| Edició | Fase regular | Play-offs | Setzens de final | Vuitens de final | Quarts de final | Semifinals | Final / Bronze |
| 1996 | Mundial 1995 |
| 2000 | Mundial 1999 |
| 2004 | Mundial 2003 |
| 2008 | Mundial 2007 |
| 2012 | Mundial 2011 |
| 2016 | Mundial 2015 |
| MUNDIAL ||||||||||
| Edició | Classificació | Classificació | Fase final | Fase final | Fase final | Fase final | Fase final |
| Edició | Fase regular | Play-offs | Setzens de final | Vuitens de final | Quarts de final | Semifinals | Final / Bronze |
| 1991 | Eurocopa 1991 |
| 1995 | Eurocopa 1995 |
| 1999 | Ucraïna ¹ |
| 2003 | Itàlia ¹ | Anglaterra |
| 2007 | Suècia ¹ |
| 2011 | França ¹ |
| 2015 | Suïssa ¹ |
| 2019 |
| EUROCOPA ||||||||||
| Edició | Classificació | Classificació | Fase final | Fase final | Fase final | Fase final | Fase final |
| Edició | Fase regular | Play-offs | Setzens de final | Vuitens de final | Quarts de final | Semifinals | Final / Bronze |
| 1984 | Suècia ¹ |
| 1987 |
| 1989 |
| 1991 |
| 1993 | Anglaterra ¹ |
| 1995 | Països Baixos ¹ | Anglaterra |
| 1997 | Països Baixos ¹ | Alemanya |
| 2001 | Ucraïna ¹ |
| 2005 | Hongria ¹ | Noruega |
| 2009 | Sèrbia ¹ | Irlanda | | Noruega ¹ |
| 2013 | Bèlgica ¹ | Ucraïna | | Països Baixos ¹ | Suècia |
| 2017 |

## Referències

* ↑ «FIFA». Arxivat de l'original el 2016-08-19. [Consulta: 2 agost 2016].
* ↑ KSÍ
# Astronium

Astronium (sinònim Myracrodruon M.Allemão) és un gènere de plantes anacardiàcies.

## Diversitat

Les espècies inclouen:
* Astronium balansae - curupach, pae ferro, urundahy
* Astronium concinnum
* Astronium conzattii
* Astronium fraxinifolium - kingwood, locustwood, tigerwood, zebrawood, arroeira-do-campo, chibatã, gonçalo alves
* Astronium gardneri
* Astronium glaziovii
* Astronium graveolens - glassywood, aroeira, copaiva, gateado
* Astronium lecointei - miracoatiara, almendro macho, bolaquiro, guasanero
* Astronium mirandae
* Astronium nelson-rosae
* Astronium obliquum
* Astronium ulei
* Astronium urundeuva - urunday, aroeira, cuchi, sotocele

## Referències

* ↑ «Astronium Jacq.». Germplasm Resources Information Network. United States Department of Agriculture, 23-11-2009. [Consulta: 12 febrer 2010].
* ↑ Astronium. The Plant List.
* ↑ Santin, D. A. (1991). Astronium nelson-rosae: nova especie de Anacardiaceae. Rev. Brasil. Bot. 14(2) 103-06.
* Pell, S. K., et al. (2011). Anacardiaceae. In: Flowering Plants. Eudicots, The Families and Genera of Vascular Plants. Volume 10. 7-50, Springer-Verlag.
* Santin, D. A. and H. F. Leitão-Filho. (1991). Restabelecimento e revisão taxonômica do gênero Myracrodruon Freire Allemão (Anacardiaceae). Revista Brasileira de Botânica 14 133–45.
# Hèsperis

Segons la mitologia grega, Hèsperis (en grec antic Ἑσπερίς) va ser una nimfa, filla d'Hèsper. Era una de les Hores, segons Higí, i representava el vespre.
Unida amb Atles, va ser la mare de les Hespèrides, segons la variant més acceptada de la seua genealogia.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 114. ISBN 8429741461.
# Guillermo Díaz Zambrano

Guillermo Díaz Zambrano (29 de desembre de 1930 - 25 de setembre de 1997) fou un futbolista xilè.

## Selecció de Xile

Va formar part de l'equip xilè a la Copa del Món de 1950.

## Referències

* ↑ 1950 FIFA World Cup Brazil
* ↑ Guillermo Díaz Zambrano a BDFutbol
* ↑ Guillermo Díaz Zambrano Fitxa i estadístiques a la FIFA
# Bewsia

Bewsia és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Bewsia biflora (Hack.)
# Papara

* No s'ha de confondre amb Papara (plat).
Papara és un municipi de la Polinèsia Francesa, situat a l'illa de Tahití, que es troba a les Illes del Vent (arxipèlag de les Illes de la Societat). Té 11.743 habitants i és un dels municipis menys densos de l'illa.

## Referències

* ↑ Décret n° 2005-1611 du 20 décembre 2005 pris pour l'application du statut d'autonomie de la Polynésie française, Légifrance
* ↑ «Les résultats du recensement de la population 2022 de Polynésie française» (en francès). Institut de la statistique de la Polynésie française, 01-01-2023.
# Arrivo

En diversos Carnavals del Principat, especialment als celebrats a la comarca del Garraf, s'utilitza la paraula Arrivo per a referir-se a l'arribada de Sa Majestat el Rei Carnestoltes. El mot, d'origen venecià s'utilitza a Vilanova i la Geltrú des d'inici segle xviii.
Mentre a Vilanova i la Geltrú s'ha mantingut l'ortografia de la paraula Arrivo intacta, en altres viles s'ha modificat, canviant la "v" per una "b", de manera que a Sitges i Barcelona, per exemple, se'n diu "Arribo".

## La celebració a Vilanova i la Geltrú

En el Carnaval de Vilanova i la Geltrú, se celebra el divendres de carnaval al vespre. Comença amb una rua pels carrers i rambles de la ciutat, on diverses entitats i associacions locals acompanyen a Sa Majestat amb les seves carrosses i disfresses, moltes d'elles fent crítica, sàtira o ironia sobre fets succeïts a la vila durant l'últim any.
L'organització de l'Arrivo recau en alguna de les entitats que formen part de la Federació d'Associacions del Carnaval (FAC), que s'encarrega de preparar i llegir el sermó de l'Arrivo a la plaça de la Vila, un cop acabat el seguici. Destaquen els sermons de l'Arrivo vilanoví per la seva crítica irònica i satírica de tot allò que passa a la ciutat, des de fets que poden afectar una majoria dels ciutadans fins als afers d'alguna personalitat de la vila.
Generalment el sermó s'havia representat amb una escenografia força simple, Sa Majestat Carnestoltes dalt de l'escenari, amb un faristol i la plaça escoltant. En els últims anys, però, això ha canviat, enriquint la lectura del temut sermó amb la posada en escena de molts actors, especialment des que, l'any 2005, La Unió Vilanovina va convertir-lo en un musical amb so en directe on es criticava la manca d'espais juvenils que té la ciutat.
D'un temps ençà, el secretisme que envolta la temàtica principal de l'acte ha crescut, generant a la vegada més converses i discussions entre els vilanovins sobre quin serà el tema principal.
L'any 2007 cap entitat es va oferir a organitzar l'Arrivo i la junta de la FAC va fer-se'n càrrec mitjançant una comissió mixta.

## Vegeu també

* Carnaval de Sitges
* Carnaval de Vilanova

## Referències

* ↑ Divendres d'Arrivo Arxivat 2012-02-08 a Wayback Machine. carnavaldevilanova.cat
* ↑ Carnaval de Vilanova - El Arrivo Arxivat 2020-10-01 a Wayback Machine. a menjatvilanova.com
* ↑ «El Carnaval de Vilanova i la Geltrú». Catàleg del Patrimoni Festiu de Catalunya. Consell de la Cultura Popular i Tradicional. Generalitat de Catalunya. Arxivat de l'original el 2015-01-08. [Consulta: 8 gener 2015].
* ↑ L'arrivo capgira el format, carnavaldevilanova.cat
* ↑ El Centre Vila organitzarà l'Arrivo 2017 del Carnaval de Vilanova Arxivat 2017-03-02 a Wayback Machine., canalblau.cat
* ↑ Les entitats participants a l'Arrivo del Carnaval de Vilanova i la Geltrú rebutgen que es reguli el consum d'alcohol Arxivat 2017-11-25 a Wayback Machine., vilaaweb, 13 de gener de 2016
* Divendres d'arrivo a Vilanova Arxivat 2012-02-08 a Wayback Machine.

## Enllaços externs

* Web del carnaval de Vilanova
* Arrivo 2016 Carnaval de Vilanova a Youtube
Viccionari
# Fm

Fm té els següents significats:
* Química: Fm, símbol de l'element químic Fermi (element), de nombre atòmic 100.
* Sistema internacional: fm, símbol de la unitat de longitud femtòmetre o fermi, equivalent a 10$^{-15}$ metres.
* Electromagnetisme: FM, inicials de freqüència modulada, sistema usat per a la Ràdio FM.
* Cinematografia: FM, pel·lícula estatunidenca del 1978 dirigida per John A. Alonzo.
Viccionari
# Selecció femenina de bàsquet del Brasil

La Selecció femenina brasilera de bàsquet és l'equip format per jugadores de nacionalitat brasilera que representen la Confederació Brasilera de Bàsquet (CBB) a les competicions internacionals organitzades per la Federació Internacional de Bàsquet (FIBA) i el Comitè Olímpic Internacional (COI): els Jocs Olímpics, el Campionat mundial de Bàsquet i la FIBA AmeriCup. Pertany a la zona FIBA Amèrica.

## Palmarès

* Jocs Olímpics
** Plata (1): 1996
** Bronze (1): 2000
* Campionat del Món
** Or (1): 1994
** Bronze (1): 1971
* Jocs Panamericans
** Or (4): 1967, 1971, 1991 i 2019
** Plata (4): 1959, 1963, 1987 i 2007
** Bronze (4): 1955, 1983, 2003 i 2011
* Copa Amèrica
** Or (6): 1997, 2001, 2003, 2009, 2011 i 2023
** Plata (4): 1989, 1993, 1999 i 2005
** Bronze (4): 2007, 2013, 2019 i 2021
* Campionat Sud-Americà
** Or (27): 1954, 1958, 1965, 1967, 1968, 1970, 1972, 1974, 1978, 1981, 1986, 1989, 1991, 1993, 1995, 1997, 1999, 2001, 2003, 2005, 2006, 2008, 2010, 2013, 2014, 2016 i 2022
** Plata (6): 1946, 1952, 1960, 1977, 1984 i 2018
** Bronze (2): 1956 i 1962

## Millors basquetbolistes

* Hortência Marcari

## Enllaços externs

* Lloc web de la Confederació Brasilera de Bàsquet (portuguès)
# Bakhounou

El Bakhounou (o Bakounou) és una província soninké del Mali. Està situada a l'est de Kaarta i a l'oest de Tombuctú. Goumbou queda situada al sud-est de la regió. La seva capital al segle xix és indicada com Balé, però aquest nom no apareix a una carta francesa prou detallada.

## Història

Els peuls es van instal·lar al Bakhanou als segles XV i XVI.
El 1512, Askia Mohamed va acabar la pacification de la regió del Bakhounou, tinguda per les Peuls de Tenguella – el pare de Koli Tenguella –, que va resultar mort.
Durant la conquesta francesa de Kaarta el 1890-1891, el tinent Marchand havia sortit de Kayes el 21 d'octubre de 1890 amb un escamot de spahis (tinent Hardiviller), va reclutar a Kita, Koundou i Bamako grups indígenes amb els quals va formar una companyia de tiradors auxiliars (sotstinent Charbonnié). Va baixar llavors per la riba esquerra del Níger fins a Nyamina i, a través de Banamba, va arribar a Koumi on se li va unir el doctor Neyret com adjunt al seu destacament. Alertat que Ahmadu buscava retirar-se a Macina per Goumbou i Sokolo, va avançar al nord-est cap a Damfa i Goumbou, cobert per la seva esquerra pels contingents bambares del Bélédougou que eren a Balé, capital del Bakhounou. D'allí va continuar per Danghéli cap a Bassaka i, des del 21 de desembre, controlava totes les sortides de les rutes procedents de Kaarta.
D'altra banda el cap bambara N'Tow Diarra, va avançar fins a Dioumantigué; la gent d'aquesta població important se sentia prou forta per aturar a Ahmadu si es presentava i en aquestes condicions N'Tow va retornar a Ségou.
Del 21 de desembre de 1890 a l'1 de gener de 1891 el tinent Marchand va fer reconeixements a la regió per fer la topografia i establir els diversos punts d'aigua. L'1 de gener de 1891, quan Archinard va entrar a Nioro, Marchand ja tenia tancades totes les rutes de l'est sobre una línia de 100 km, del bucle nord del Baoulé (afluent del Bakhoy) fins als territoris maures, guardats per 1500 infants i 800 cavalls. La companyia de tiradors estava establerta a un lloc central, Bagoina, per acudir ràpidament on fos necessari.

## Vegeu també
### Bibliografia

* Eugène Mage, Viatge en el Sudan occidental (Sénégambie-Niger), L. Hachette i Cie, París, 1868, 693 pàg.

### Enllaços externs

* ((francès)) Ciutats i pobles Soninké del BAKHOUNOU (Soninkara)

## Referències

* ↑ Littérature peule, études littéraires africaines 2005/19 KARTHALA Editions, 2005, p.44
* ↑ Collectif, Histoire de l'humanité: 600-1492, Volume 4 de Histoire de l'humanité, Collection histoire plurielle, UNESCO 2008, p. 1155
# Hel·làdic

Hel·làdic o període hel·làdic és un terme arqueològic modern per a referir-se a la seqüència de períodes que caracteritzen la cultura dins del continent europeu a l'antiga Grècia durant l'edat del bronze. Aquest terme es fa servir en arqueologia i història de l'art. Tracta de complementar dos termes paral·lels, civilització ciclàdica (en el mar Egeu), i civilització minoica (a l'illa de Creta), ambdues aproximadament contemporànies de l'hel·làdic.
Aquest esquema s'aplica principalment a la seva ceràmica. Típicament, només se'n poden obtenir datacions relatives. Els tres termes, hel·làdic, ciclàdic i minoic, es refereixen a la ubicació d'origen; hi havia comerç entre les zones, amb la qual cosa es pot trobar, per exemple, minoics mitjans a les Cíclades, sense que això signifiqui que es puguin classificar com a ciclàdics mitjans.

## Periodificació

La classificació antic, mitjà i recent pot aplicar-se a diferents nivells. S'ha acordat utilitzar I, II, III per al segon nivell, A, B, C per al tercer nivell, 1, 2, 3 per al quart, i a, b, c per al cinquè. No tots els nivells són presents a cada lloc.
El període hel·làdic se subdivideix en:
| Període | Dates aproximades |
| Hel·làdic antic I | 2800-2500 aC |
| Hel·làdic antic II | 2500-2300 aC |
| Hel·làdic antic III | 2300-2100 aC |
| Hel·làdic mitjà | 2100-1550 aC |
| Hel·làdic recent I | 1550-1500 aC |
| Hel·làdic recent II | 1500-1400 aC |
| Hel·làdic recent III | 1400-1060 aC |

## Hel·làdic recent

En aquest subperíode, va ser l'apogeu de la civilització micènica sota les noves influències de la Creta minoica i les Cíclades.
Es practicava l'escriptura lineal B.
Al període hel·làdic, li seguí l'anomenada «edat fosca».

## Referències

* ↑ Hood, Sinclair. The Arts in Prehistoric Greece (en anglès). Yale University Press, 1994, p. 33. ISBN 0300052871.

## Vegeu també

* Civilització ciclàdica
* Civilització egea
* Civilització micènica
* Micenes
* Civilització minoica
* Antiga Grècia
* Lineal B

## Enllaços externs

* Arxivat 2009-01-16 a Wayback Machine.
* Jeremy B. Rutter, Dartmouth College, "Prehistoric Archeology of the Aegean)" Arxivat 2009-01-01 a Wayback Machine.
* (Aegean and Balkan Prehistory)